CELEX: 31987K1160
Language: el
Date: 1987-04-27 00:00:00
Title: Σύσταση αριθ. 1160/87/ΕΚΑΧ της Επιτροπής της 27ης Απριλίου 1987 σχετικά με την κοινοτική επίβλεψη των εισαγωγών ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ, καταγωγής τρίτων χωρών

Avis juridique important

|

31987K1160

Σύσταση αριθ. 1160/87/ΕΚΑΧ της Επιτροπής της 27ης Απριλίου 1987 σχετικά με την κοινοτική επίβλεψη των εισαγωγών ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ, καταγωγής τρίτων χωρών  

Επίσημη Εφημερίδα αριθ. L 112 της 29/04/1987 σ. 0013 - 0017

***** ΣΥΣΤΑΣΗ αριθ. 1160/87/ΕΚΑΧ ΤΗΣ ΕΠΙΤΡΟΠΗΣ  της 27ης Απριλίου 1987  σχετικά με την κοινοτική επίβλεψη των εισαγωγών ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ, καταγωγής τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας Άνθρακα και χάλυβα, και ιδίως το άρθρο 74,  Εκτιμώντας:  ότι, με τη σύσταση αριθ. 3658/85/ΕΚΑΧ (1), η Επιτροπή υπέβαλε σε κοινοτική επίβλεψη εισαγωγές στην Κοινότητα ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ·  ότι εξακολουθούν να ισχύουν οι λόγοι που οδήγησαν αρχικά την Επιτροπή να λάβει αυτό το μέτρο, δηλαδή η ανάγκη να εξασφαλιστεί πληρέστερη ενημέρωση για τις προβλεπόμενες εισαγωγές και για τους όρους με τους οποίους διενεργούνται,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Άρθρο 1  1. Η θέση σε ελεύθερη κυκλοφορία στην Κοινότητα των προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ και απαριθμούνται στα παραρτήματα ΙΙΙ Α και ΙΙΙ Β, καταγωγής τρίτων χωρών, εξαρτάται από την έκδοση εγγράφου εισαγωγής.  2. Τα προϊόντα που αναφέρονται στην παράγραφο 1 θεωρούνται ως πρώτης διαλογής μέχρι αποδείξεως του αντιθέτου από τον εισαγωγέα.  3. Το έγγραφο εισαγωγής εκδίδεται ή θεωρείται από τα κράτη μέλη δωρεάν και για όλες τις ζητούμενες προσότητες, μόλις ληφθεί η αίτηση και, σε κάθε περίπτωση, σε μέγιστη προθεσμία δέκα εργάσιμων ημερών μετά την υποβολή της αίτησης δεόντως συμπληρωμένης και συνοδευομένης από δύο αντίγραφα της σύμβασης ή των συμβάσεων αγοράς που την αιτιολογούν και από την ή τις βεβαιώσεις παραγγελίας του πωλητή. Το πρωτότυπο των εγγράφων αυτών καθώς και η προσωρινή απόδειξη πρέπει να προσκομίζονται αν η αρχή που εκδίδει τις άδειες το απαιτεί.  4. Η εφαρμογή της παραγράφου 1 δεν προδικάζει τη διατήρηση των υφισταμένων ποσοτικών περιορισμών που εφαρμόζονται από ορισμένα κράτη μέλη για ορισμένα προϊόντα της βιομηχανίας σιδήρου και χάλυβα έναντι ορισμένων τρίτων χωρών.  5. Η περίοδος ισχύος του εγγράφου εισαγωγής καθορίζεται σε δύο μήνες, με την επιφύλαξη ενδεχομένης τροποποίησης του ισχύοντος καθεστώτος εισαγωγής.  Άρθρο 2  1. Η αίτηση του εισαγωγέα αναφέρει, για τα προϊόντα που απαριθμούνται στα παραρτήματα ΙΙΙ Α και ΙΙΙ Β:  α) το όνομα, τη διεύθυνση, το επάγγελμα, τον αριθμό τηλεφώνου και τον αριθμό τέλεξ του εισαγωγέα·  β) την περιγραφή των εμπορευμάτων σύμφωνα με το κοινό δασμολόγιο·  γ) τα πλήρη στοιχεία του κοινού δασμολογίου και του κώδικα NIMEXE·  δ) τη χώρα καταγωγής·  ε) τη χώρα προέλευσης·  στ) το καθαρό βάρος ανά παρτίδα·  ζ) το νόμισμα και την τιμή τιμολογίου (cif)·  η) την προβλεπόμενη ημερομηνία και τον προβλεπόμενο τόπο εκτελωνισμού·  θ) εάν χρειαστεί, τα λεπτομερή χαρακτηριστικά που καθορίζουν το χαρακτήρα των προϊόντων ως δεύτερης διαλογής ή υποβαθμισμένων.  2. Για τα προϊόντα που απαριθμούνται στο παράρτημα ΙΙΙ Α, ο εισαγωγέας πρέπει να δώσει τις ακόλουθες συμπληρωματικές πληροφορίες:  Α. Για τα προϊόντα που κατάγονται και προέρχονται απευθείας από μία από τις χώρες που απαριθμούνται στο παράρτημα Ι (κατευθείαν εισαγωγή):  α) την εμπορική περιγραφή των προϊόντων, συμπεριλαμβανόμενου του ακριβούς προσδιορισμού του είδους και, κατά περίπτωση, τον χαρακτήρα δεύτερης διαλογής ή τον ενδεχόμενο προορισμό αυτών για τη ναυπηγική βιομηχανία, την ένδειξη του εισαγωγέα και του τόπου παράδοσης·  β) την τιμή παράδοσης στον τόπο προορισμού ανά τόνο και εκτός ΦΠΑ, με μνεία των έκτακτων εξόδων ή των εκπτώσεων καθώς και των εξόδων μεταφοράς μεταξύ του σημείου ισοτιμίας και του τόπου παράδοσης·  γ) την ένδειξη:  i) του τιμοκαταλόγου του παραγωγού της τρίτης χώρας καταγωγής που έχει επιλεγεί για τον υπολογισμό της τιμής παράδοσης και της ημερομηνίας του τιμοκαταλόγου αυτού,  ή  ii) του τιμοκαταλόγου του κοινοτικού παραγωγού που έχει επιλεγεί για τον υπολογισμό της τιμής παράδοσης και της ημερομηνίας του τιμοκαταλόγου αυτού,  ή  iii) κατά περίπτωση, της προσφοράς της τρίτης χώρας προς την οποία έχει πραγματοποιηθεί ευθυγράμμιση των όρων παράδοσης, με ένδειξη των λεπτομερειών που είναι απαραίτητες για τον προσδιορισμό της προσφοράς αυτής καθώς και της ημερομηνίας της.  Β. Για τα προϊόντα που κατάγονται απευθείας από μία από τις χώρες που απαριθμούνται στο παράρτημα ΙΙ (κατευθείαν εισαγωγή):  α) την εμπορική περιγραφή των προϊόντων, συμπεριλαμβανόμενου του ακριβούς προσδιορισμού του είδους και, κατά περίπτωση, τον χαρακτήρα δεύτερης διαλογής ή τον ενδεχόμενο προορισμό αυτών για τη ναυπηγική βιομηχανία, την ένδειξη του εξαγωγέα και του τόπου παράδοσης·  β) την τιμή παράδοσης στον τόπο προορισμού ανά τόνο και εκτός ΦΠΑ, με μνεία όλων των στοιχείων που επιτρέπουν τον υπολογισμό της τιμής παράδοσης, και κυρίως τα έκτακτα έξοδα, τις εκπτώσεις και τα έξοδα μεταφοράς μέχρι τον τόπο παράδοσης·  γ) την ένδειξη:  i) του τιμοκαταλόγου του κοινοτικού παραγωγού που έχει επιλεγεί για τον υπολογισμό της τιμής παράδοσης και της ημερομηνίας του τιμοκαταλόγου αυτού,  ή  ii) κατά περίπτωση, της προσφοράς της τρίτης χώρας προς την οποία έχει πραγματοποιηθεί ευθυγράμμιση των όρων παράδοσης, με ένδειξη, των λεπτομερειών που είναι απαραίτητες για τον προσδιορισμό της προσφοράς αυτής καθώς και της ημερομηνίας της·  δ) την ένδειξη, για τα προϊόντα που υπάγονται στους κώδικες NIMEXE 73.01-10, 73.01-21, 73.01-31, του ονόματος και της διεύθυνσης του ενδεχόμενου τελικού αγοραστή, εφόσον είναι γνωστός.  Γ. Για τα προϊόντα που κατάγονται από μία από τις χώρες που απαριθμούνται στα παραρτήματα Ι και ΙΙ αλλά προέρχονται από τρίτη χώρα πλην της χώρας καταγωγής (μη κατευθείαν εισαγωγή), και για τα προϊόντα καταγωγής τρίτης χώρας που δεν απαριθμείται στα παραρτήματα Ι και ΙΙ:  α) την πλήρη περιγραφή που ανταποκρίνεται στην περιγραφή που περιλαμβάνεται στον κατάλογο των προϊόντων στα οποία έχουν επιβληθεί οι ισχύουσες τιμές βάσης καθώς και την ένδειξη του εξαγωγέα και του τόπου παράδοσης·  β) την τιμή cif στα κοινοτικά σύνορα ανά τόνο, εκφρασμένη στο νόμισμα που ορίζεται στη σύμβαση και προσαυξημένη κατά τους δασμούς και τα έξοδα εκφόρτωσης·  γ) την ένδειξη, για τα προϊόντα που υπάγονται στους κώδικες NIMEXE 73.01-10, 73.01-21, 73.01-31, του ονόματος και της διεύθυνσης του ενδεχομένου τελικού αγοραστή, εφόσον είναι γνωστός.  3. Ο εισαγωγέας δηλώνει ότι, με την ευκαιρία της εμπορικής πράξης, δεν παρέχεται ούτε θα παρασχεθεί μεταγενέστερα, σ' αυτόν ή στον αγοραστή του, μείωση, έκπτωση ή άλλη μορφή επιστροφής που δεν προβλέπεται στη σύμβαση σχετικά με την πράξη αυτή.  Ο εισαγωγέας πρέπει να πιστοποιεί την ακρίβεια της αίτησής του για έγγραφο εισαγωγής.  5. Ο εισαγωγέας πρέπει να προσδιορίζει εάν η αίτησή του αφορά παράδοση η οποία έχει αποτελέσει ήδη αντικείμενο προηγούμενης αίτησης για έγγραφο εισαγωγής.  Άρθρο 3  1. Κατά την έκδοση άδειας για την εισαγωγή προϊόντων καταγωγής των χωρών που απαριθμούνται στα παραρτήματα Ι ή ΙΙ, τα κράτη μέλη ανακοινώνουν στην Επιτροπή τη διαφορά μεταξύ:  - της τιμής παράδοσης που θα προέκυπτε από την εφαρμογή του τιμοκαταλόγου αναφοράς, και  - της τιμής παράδοσης που υπολογίζεται βάσει της σύμβασης ή της απόδειξης pro forma.  Διαβιβάζουν επίσης όλα τα απαραίτητα έγγραφα, ιδίως τα αντίγραφα των αιτήσεων για παραχώρηση αδειών, των συμβάσεων αγοράς και των βεβαιώσεων παραγγελίας του πωλητή, κάθε φορά που η διαφορά τιμών που έχει διαπιστωθεί είναι ουσιώδης ή αφορά σημαντική ποσότητα.  2. Κατά την έκδοση άδειας για την εισαγωγή προϊόντων καταγωγής:  - τρίτων χωρών εκτός αυτών που απαριθμούνται στα παραρτήματα Ι ή ΙΙ,  - μιας από τις χώρες που απαριθμούνται στα παραρτήματα Ι ή ΙΙ, αλλά προέλευσης τρίτης χώρας διαφορετικής από τη χώρα καταγωγής (μη κατευθείαν εισαγωγή),  τα κράτη μέλη ανακοινώνουν στην Επιτροπή τη διαφορά σε ECU ανά τόνο μεταξύ:  - της βασικής τιμής που δημοσιεύεται στην Επίσημη Εφημερίδα των Ευρωπαϊκών Κοινοτήτων, και  - της τιμής cif στα κοινοτικά σύνορα, περιλαμβανομένων των επιβαλλόμενων δασμών καθώς και των εξόδων εκφόρτωσης.  3. Τα κράτη μέλη γνωστοποιούν στην Επιτροπή, μέσα στις δέκα πρώτες ημέρες κάθε μήνα, την ποσότητα σε τόνους και τα ποσά (που έχουν υπολογισθεί με βάση τις τιμές cif) για τα οποία έχουν εκδοθεί έγγραφα εισαγωγής κατά τον προηγούμενο μήνα.  4. Οι ανακοινώσεις των κρατών μελών περιλαμβάνουν:  α) την κατανομή ανά χώρα καταγωγής·  β) ανά χώρα καταγωγής, την κατανομή ανά προϊόν σύμφωνα με τις διακρίσεις του κοινού δασμολογίου και τους κώδικες NIMEXE·  γ) ανά χώρα καταγωγής, τη χωριστή ένδειξη των ποσοτήτων που αφορούν τα προϊόντα δεύτερης διαλογής ή τα υποβαθμισμένα προϊόντα·  δ) τη χωριστή ένδειξη, μέσα στο σύνολο, ανά χώρα καταγωγής και ανά προϊόν, των ποσοτήτων που δεν έχουν εισαχθεί κατευθείαν από τη χώρα καταγωγής και, στην περίπτωση αυτή, την ένδειξη της χώρας προέλευσης. 5. Τα κράτη μέλη γνωστοποιούν στην Επιτροπή, μέσα στις πρώτες δέκα ημέρες κάθε μήνα:  α) τις ποσότητες σε τόνους και τα ποσά που υπολογίζονται βάσει της τιμής cif, για τις οποίες έχει λήξει η ισχύς των εγγράφων εισαγωγής κατά τη διάρκεια του προηγούμενου μήνα χωρίς να έχουν χρησιμοποιηθεί ολικά ή μερικά·  β) τις ποσότητες σε τόνους και τα ποσά που υπολογίζονται βάσει της τιμής cif, για τις οποίες τα έγγραφα εισαγωγής που είχαν εκδοθεί προηγουμένως ανανεώθηκαν ολικά ή μερικά τον προηγούμενο μήνα.  Άρθρο 4  Η παρούσα σύσταση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1987.  Βρυξέλλες, 27 Απριλίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 348 της 24. 12. 1985, σ. 32.  ΠΑΡΑΡΤΗΜΑ Ι  Αυστρία  Φινλανδία  Νορβηγία  Σουηδία  ΠΑΡΑΡΤΗΜΑ ΙΙ  1.2 // Βραζιλία  Βουλγαρία  Νότια Κορέα  Ουγγαρία   // Πολωνία  Ρουμανία  Τσεχοσλοβακία  Βενεζουέλα  ΠΑΡΑΡΤΗΜΑ ΙΙΙ Α  Κατάλογος των προϊόντων των οποίων η εισαγωγή εξαρτάται από την έκδοση εγγράφου εισαγωγής (επίβλεψη τιμών και ποσοτήτων)  Κώδικες ΝΙΜΕΧΕ  1.2.3 // 73.01-21  73.01-23  73.01-25  73.01-27  73.01-31  73.01-35  73.01-41  73.01-49  73.02-01  73.02-09  73.07-12  73.07-21  73.07-24  73.08-03  73.08-05  73.08-07  73.08-21  73.08-25  73.08-29  73.08-41   // 73.08-45  73.08-49  73.10-11  73.10-12  73.10-14  73.10-15  73.10-17  73.11-11  73.11-12  73.11-14  73.11-16  73.11-19  73.12-19  73.13-16  73.13-17  73.13-19  73.13-21  73.13-23  73.13-26   // 73.13-41  73.13-43  73.13-45  73.13-47  73.13-49  73.13-67  73.13-72  73.73-23  73.73-25  73.73-26  73.73-29  73.73-33  73.73-35  73.73-36  73.73-39  73.75-19  73.75-23  73.75-33  73.75-43  73.75-53  73.75-63 ΠΑΡΑΡΤΗΜΑ ΙΙΙ Β  Κατάλογος των προϊόντων των οποίων η εισαγωγή εξαρτάται από την έκδοση εγγράφου εισαγωγής (επίβλεψη ποσοτήτων)  Κώδικες ΝΙΜΕΧΕ  1.2.3 // 73.01-10  73.06-10  73.06-20  73.06-30  73.08-01  73.09-00  73.10-18  73.10-42  73.11-41  73.11-50  73.12-11  73.12-21  73.12-51  73.12-71  73.13-11  73.13-32  73.13-34  73.13-36  73.13-50  73.13-64  73.13-65  73.13-68  73.13-74   // 73.13-76  73.13-78  73.13-79  73.13-82  73.13-84  73.13-86  73.13-87  73.13-88  73.13-89  73.13-92  73.61-20  73.62-10  73.62-30  73.63-29  73.63-72  73.64-20  73.64-72  73.65-21  73.65-23  73.65-25  73.65-53  73.65-55  73.65-70  73.65-81   // 73.71-21  73.71-23  73.71-24  73.71-29  73.71-51  73.71-52  73.72-11  73.72-13  73.72-19  73.72-33  73.72-39  73.73-72  73.74-21  73.74-23  73.74-29  73.74-72  73.75-11  73.75-54  73.75-59  73.75-73  73.75-79  73.75-83  73.75-84  73.75-89